**Vyhlásenie**

**Ministerstva životného prostredia Slovenskej republiky**

Návrh zákona, ktorým sa mení a dopĺňa zákon č. 17/2004 Z. z. o poplatkoch za uloženie odpadov v znení neskorších predpisov sa predkladá na rokovanie vlády Slovenskej republiky s týmito rozpormi:

**Ministerstvo hospodárstva Slovenskej republiky**

Nesúhlasí s navrhovaným zvýšením poplatkov za

- „Ostatný odpad uvedený v prílohe č. 4“ v roku 2015 oproti roku 2014 o 58,8 %, v rokoch 2016 a následne oproti roku 2014 o 117,6 % (plus medziročná inflácia),

- „Nebezpečný odpad uvedený v prílohe č. 5“ pre rok 2014: 50 €/t, rok 2015: 60 €/t, rok 2016 a nasl.: 70 €/t. Ide (oproti 33,19 €) o zvýšenie v uvedených rokoch: 2014: +55,6 %, 2015: +80,8 %, 2016 a nasl.: +210,9 % (plus medziročná inflácia), nakoľko zvýšenie poplatkov je nad úrovňou 100 % pre všetky odpady s výnimkou inertného odpadu, zmesového komunálneho a vybraných druhov nebezpečných odpadov; celý finančný dopad bude znášať priemyselná sféra.

**Asociácia zamestnávateľských zväzov a združení Slovenskej republiky**

Nesúhlasí s navrhovaným zvýšením poplatkov za

- „Ostatný odpad uvedený v prílohe č. 4“ v roku 2015 oproti roku 2014 o 58,8 %, v rokoch 2016 a následne oproti roku 2014 o 117,6 % (plus medziročná inflácia),

- „Nebezpečný odpad uvedený v prílohe č. 5“ pre rok 2014: 50 €/t, rok 2015: 60 €/t, rok 2016 a nasl.: 70 €/t. Ide (oproti 33,19 €) o zvýšenie v uvedených rokoch: 2014: +55,6 %, 2015: +80,8 %, 2016 a nasl.: +210,9 % (plus medziročná inflácia), nakoľko zvýšenie poplatkov je nad úrovňou 100 % pre všetky odpady s výnimkou inertného odpadu, zmesového komunálneho a vybraných druhov nebezpečných odpadov; celý finančný dopad bude znášať priemyselná sféra.

*Stanovisko Ministerstva životného prostredia* *Slovenskej republiky:*

MŽP SR sa snaží robiť opatrenia, ktorými by sa časť odpadov odklonila od skládkovania. Ide o odpady, ktoré sú napr. vhodné na energetické zhodnotenie. Zníženie množstva skládkovaného odpadu môže spomaliť napĺňanie kapacít súčasných skládok odpadu a potrebu rozširovania ich kapacít.